Soldaterne har været udstationeret på Seychellerne i det Indiske Ocean med et Challengerfly for at lave overvågning og efterretningsindhentning i det pirateriplagede område omkring Afrikas Horn. Soldaterne har søgt, fundet og rapporteret om pirataktiviteter både langs kysten og på det åbne hav ved Somalias kyst i perioden fra den 23. august til den 25. oktober. Fredag modtog de 23 soldater så deres medaljer fra ingen ringere end en af missionens øverste chefer, admiral Jacques de Solms fra NATOs Maritime Component Command i Northwood, England og af chefen for Flyvertaktisk Kommando, generalmajor Henrik Røboe Dam. Ifølge NATO har soldaterne produceret mere en 100 timers video og 4000 fotografier i kampen mod pirater.

Opsummering:
23 soldater fra Flyvestation Aalborg blev fredag hædret for deres indsats i kampen mod pirater ved Afrikas Horn.